জাহাঙ্গীরনগর বিশ্ববিদ্যালয়ের জহির রায়হান মিলনায়তনে ৪ সেপ্টেম্বর বিকাল ৫টায় উদ্বোধন করা হবে ‘চিরকূট সাহিত্য সম্মেলন ২০১৫’। জাহাঙ্গীর নগর বিশ্ববিদ্যালয়ের উপ-উপাচার্য অধ্যাপক ড. আবুল হোসেন এবং কবি খালেদ হোসাইন উৎসবের উদ্বোধন করবেন। এই সম্মেলনে অংশগ্রহন করবেন দেশের প্রথিতযশা ও দেশ বরেণ্য কবি, শিল্পী ও সাহিত্যিকবৃন্দ। অতিথিদের মধ্যে আছেন প্রাবন্ধিক হায়াৎ মামুদ, কবি মোহাম্মদ রফিক, কবি আসাদ চৌধুরী, কবি মুহাম্মদ নুরুল হুদা, কথাসাহিত্যিক সেলিনা হোসেন, কবি খালেদ হোসাইন, কথাসাহিত্যিক রায়হান রাইন কবি শামীম রেজা প্রমুখ। এই তিনদিনব্যাপী সাহিত্য সম্মেলনকে প্রবন্ধ পাঠ, কবিতা পাঠ, আলোচনা, প্রকাশনার মোড়ক উম্মোচন ও সম্মাননা পদক প্রদানসহ বিভিন্ন পর্বে সাজানো হয়েছে। ৬ সেপ্টেম্বর সম্মেলন সমাপ্ত হবে।